S-22/2015

I

Mál þetta, sem dómtekið var 15. apríl sl., höfðaði lögreglustjórinn á Vestfjörðum með ákæru 26. mars 2015 á hendur ákærðu; S-kk-þgf E-kk-þgf P-kk-þgf, kennitala [...], [...], E-kk-þgf A-kk-þgf K-kk-þgf, kennitala [...], [...], I-kk-þgf Ó-kk-þgf I-kk-þgf, kennitala [...],[...], og G-kk-þgf Á-kk-þgf, kennitala [...],[...],

I.

(mál nr. 018-2014-5223)

á hendur S-kk-þgf E-kk-þgf, fyrir eignaspjöll, með því að hafa aðfaranótt 14. nóvember 2014, eða stuttu fyrir þann tíma, brotið rúðu í glugga í húsnæði [...], kt. [...], að [...], með því að kasta í hana málningarverkfæri.

II.

(mál nr. 018-2014-5126)

á hendur E-kk-þgf A-kk-þgf, fyrir eignaspjöll, með því að hafa aðfaranótt 14. nóvember 2014, eða stuttu fyrir þann tíma, brotið rúðu í útidyrahurð húsnæðis að [...] í [...], en húsið er í eigu [...], kt. [...].

III.

(mál nr. 018-2014-5126)

á hendur E-kk-þgf A-kk-þgf, S-kk-þgf E-kk-þgf og I-kk-þgf Ó-kk-þgf, fyrir húsbrot, með því að hafa á sama tíma og í ákærulið II., í sameiningu, farið án heimildar inn í húsnæði að [...] í [...], en húsið er í eigu [...], kt. [...].

IV.

(mál nr. 018-2014-5216)

á hendur E-kk-þgf A-kk-þgf og S-kk-þgf E-kk-þgf, fyrir húsbrot og þjófnað, með því að hafa aðfaranótt föstudagsins 21. nóvember 2014, í sameiningu, farið án heimildar inn í bifreiðina [...], sem er í eigu [...], kt. [...], þar sem hún stóð á bifreiðastæði suðaustan megin við gatnamót [...] og [...] á [...], og stolið úr henni útvarpstæki af gerðinni Kenwood KCD-4070R, auk þess sem E-kk-nf A-kk-nf stal úr bifreiðinni bláum Mercury bakpoka sem innihélt einn pakka af ökuritaskífum, segulmerki með merki hreyfihamlaðra, geisladiska, hleðslutæki fyrir Samsung tæki, bónklút og startkapla, en lögregla fann muni þessa á dvalarstað þeirra að [...] á [...].

V.

(mál nr. 018-2014-5216)

á hendur E-kk-þgf A-kk-þgf, fyrir eignaspjöll, með því að hafa á sama stað og tíma og í ákærulið IV. brotið afturrúðu í bifreiðinni [...], sem er í eigu [...], kt. [...].

VI.

(mál nr. 018-2014-4996)

á hendur E-kk-þgf A-kk-þgf og G-kk-þgf, fyrir áfengislagabrot, með því að hafa um nokkurt skeið fram til 5. nóvember 2014, að heimili sínu, [...] á [...], framleitt 25 lítra af gambra, með 8% áfengisstyrkleika, og 14,45 lítra af landa, með 32-35% áfengisstyrkleika, án heimildar, auk þess að eiga sérhæfð áhöld til áfengisframleiðslunnar, en áfengið og áhöldin fann lögregla og lagði hald á við húsleit þann 5. nóvember 2014.

VII.

(mál nr. 018-2014-5002)

á hendur I-kk-þgf Ó-kk-þgf, fyrir fíkniefnalagabrot, með því að hafa miðvikudaginn 5. nóvember 2014, haft í vörslum sínum 0,92 grömm af maríhúana, í bifreiðinni [...], en lögregla fann efnin við leit, og 5,46 grömm af tóbaksblönduðu kannabisefni, á heimili sínu [...] í [...], sem hann afhenti lögreglu.

Teljast I., II. og V. ákæruliðir varða við 1. mgr. 257. gr. almennra hegningarlaga nr. 19/1940, sbr. síðari breytingar.

Telst III. ákæruliður varða við 231. gr. almennra hegningarlaga nr. 19/1940, sbr. síðari breytingar.

Telst IV. ákæruliður varða við 231. gr. og 244. gr. almennra hegningarlaga nr. 19/1940, sbr. síðari breytingar.

Telst VI. ákæruliður varða við a. lið 2. mgr. 4. gr., sbr. 6. gr. og 7. gr., sbr. 1. mgr. 27. gr. áfengislaga nr. 75/1998, sbr. síðari breytingar.

Telst VII. ákæruliður varða við 2., sbr. 5. og 6. gr. laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 1. og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 789/2010 og 513/2012.

Þess er krafist að ákærðu verði dæmdir til refsingar og greiðslu alls sakarkostnaðar.

Krafist er upptöku á eftirfarandi ólöglega tilbúnu áfengi og áhöldum til framleiðslu ólöglegs áfengis skv. VI. ákærulið, sbr. 1. mgr. 28. gr. áfengislaga nr. 75/1998: 25 lítrar af gambra, 0,1 lítri af áfengi með 32% styrkleika, 4,35 lítrar af áfengi með 33% vínandastyrkleika, 8 lítrar af áfengi með 34% vínandastyrkleika og 2 lítrar af áfengi með 35% vínandastyrkleika, 1 stk. tómur 30 lítra brúsi, 2 stk. tómir 25 lítra brúsar, 6 stk. tómir 10 lítra brúsar, 2 stk. plaströr með kolasíum, 2 stk. gúmmíslöngur með járnrörum á endanum, 1 stk. eimingatæki með tilheyrandi tengjum, hitamæli og krönum, 1 stk. mæliglas (100 ml), 1 stk. áfengisstyrkleikamælir.

Krafist er upptöku á haldlögðum fíkniefnum og fíkniefnaáhaldi skv. VII. ákærulið, með vísan til 6. mgr. 5. gr. laga nr. 65/1974, um ávana- og fíkniefni, og 2. mgr. 14. gr. reglugerðar nr. 233/2001, ásamt síðari breytingum.”

II

Ákærðu S-kk-nf, E-kk-nf og I-kk-nf mættu allir við þingfestingu málsins og játuðu þeir allir sök samkvæmt ákæru að því undanskildu að ákærði I-kk-nf neitaði að hafa haft í vörslum sínum 0,92 g af maríhúana eins og greinir í VII. ákærulið. Af hálfu ákæruvalds var þá fallið frá þeim hluta ákæruliðarins. Þá samþykktu ákærðu E-kk-nf og I-kk-nf upptökukröfur. Farið var með málið samkvæmt ákvæðum 164. gr. laga nr. 88/2008 um meðferð sakamála hvað varðar ákærðu S-kk-þf, E-kk-þf og I-kk-þf og það tekið til dóms án frekari sönnunarfærslu. Ákærandi og ákærðu tjáðu sig sérstaklega um lagaatriði og ákvörðun viðurlaga. Ákærðu gerðu allir þá kröfu að þeir yrðu dæmdir til vægustu refsingar er lög leyfa og að refsing þeirra verði að öllu leyti skilorðsbundin. Játning ákærðu fær fulla stoð í gögnum málsins. Sannað er með játningum ákærðu og öðrum gögnum málsins að ákærðu S-kk-nf, E-kk-nf og I-kk-nf hafi gerst sekir um þá háttsemi sem þeim eru gefin að sök. Ákærði E-kk-nf og S-kk-nf eru í IV. ákærulið ákærðir fyrir húsbrot og þjófnað, sbr. 231. og 244. gr. almennra hegningarlaga, fyrir að hafa farið inn í bifreiðina [...] og takið þaðan útvarpstæki, auk þess sem ákærði E-kk-nf var jafnframt ákærður fyrir að hafa stolið úr bifreiðinni bakpoka sem innihélt muni sem tilgreindir eru í ákæru. Eins og á stendur verður ákvæði 244. gr. talið tæma sök gagnvart 231. gr. Eru brot ákærðu að öðru leyti rétt heimfærð til refsiákvæða í ákæru.

III

Fyrirkall í máli þessu á hendur ákærða X var gefið út 31. mars 2015 og birt fyrir ákærða 8. apríl sl. Við þingfestingu málsins 15. apríl sl. sótti ákærði ekki þing og var málið þá að kröfu sækjanda dómtekið á grundvelli 1. mgr. 161. gr. laga nr. 88/2008 um meðferð sakamála. Samkvæmt framansögðu og með vísan til 1. mgr. 161. gr., sbr. 1. mgr. 155. gr. laga nr. 88/2008, verður dómur lagður á málið þrátt fyrir útivist ákærða þar sem framlögð gögn þykja nægileg til sakfellingar. Telst sannað að ákærði X hafi gerst sekur um það brot sem honum er gefið að sök í ákæru og er það þar réttilega heimfært til refsiákvæða.

IV

Ákærði S-kk-nf er fæddur árið [...]. Samkvæmt vottorði sakaskrár ríkisins var hann 5. mars 2013 með dómi Héraðsdóms Vestfjarða dæmdur í þriggja mánaða fangelsi skilorðsbundið í tvö ár vegna brots gegn 1. mgr. 257. gr., 1. mgr. 259. gr. og 1. mgr. 244. gr. almennra hegningarlaga nr. 19/1940 og 1. mgr. 6. gr. og 1. mgr. 71. gr. umferðarlaga nr. 50/1987. Með dómi sama dómstóls 30. september 2013 var ákærði dæmdur í fjögurra mánaða fangelsi skilorðsbundið í tvö ár vegna brots gegn 1. mgr. 259. gr. almennra hegningarlaga og 1. mgr. 48. gr. umferðarlaga. Var ákærði þá með brotum sínum talinn hafa rofið skilorð dómsins frá 5. mars 2013 og var sá dómur tekin upp og ákærða ákveðin refsing í einu lagi vegna beggja málanna, sbr. 60. gr. almennra hegningarlaga. Loks var ákærði með dómi sama dómstóls 27. mars 2014 dæmdur til greiðslu sektar vegna brots gegn lögum um ávana- og fíkniefni nr. 65/1974. Með brotum þeim sem ákærði hefur nú verið sakfelldur fyrir hefur hann rofið skilorð dómsins frá 30. september 2013.

Við ákvörðun refsingar ákærða S-kk-ef lítur dómurinn til þess að ákærði játaði brot sín skýlaust fyrir dómi. Þá hefur ákærði með brotum sínum í annað sinn rofið skilorð dóms, sbr. 60. gr. almennra hegningarlaga. Verður dómurinn frá 30. september 2013 nú tekinn upp og ákærða dæmd refsing í einu lagi vegna þeirra brota sem hann var þá sakfelldur fyrir og vegna þeirra þriggja brota gegn almennum hegningarlögum sem hann hefur nú verið sakfelldur fyrir. Við ákvörðun refsingar er einnig litið til 77. gr. almennra hegningarlaga og umfangs og eðlis brotanna, sbr. 1. og 2. tl. 1. mgr. 70. gr. almennra hegningarlaga. Þykir refsing ákærða nú hæfilega ákveðin fangelsi í sex mánuði. Þrátt fyrir að ákærði hafi tvisvar rofið skilorð dóms þykir rétt að skilorðsbinda refsingu hans á ný og er því fullnustu refsingarinnar frestað og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði E-kk-nf er fæddur árið [...]. Samkvæmt vottorði sakaskrár ríkisins var hann með dómi Héraðsdóms Vestfjarða 5. mars 2013 dæmdur til greiðslu sektar vegna brots gegn 1. mgr. 257. gr. almennra hegningarlaga. Þá var hann með dómi sama dómstóls 27. mars 2014 dæmdur til greiðslu sektar og sviptur ökurétti vegna brots gegn 1., sbr. 2. mgr. 45. gr. a. umferðarlaga. Loks var hann, einnig með dómi sama dómstóls, 19. nóvember 2014, dæmdur í þriggja mánaða fangelsi skilorðsbundið í tvö ár vegna brots gegn 1. mgr. 218. gr. almennra hegningarlaga. Brot ákærða samkvæmt II., III. og VI. ákærulið eru hegningarauki samkvæmt 78. gr. almennra hegningarlaga vegna dómsins frá 19. nóvember 2014. Þau brot ákærða sem rakin eru í IV. og V. ákærulið eru hins vegar framin eftir að sá dómur var kveðinn upp og á skilorðstíma dómsins og hefur ákærði því með þessum brotum sínum rofið skilorð dómsins, sbr. 60. gr. almennra hegningarlaga.

Við ákvörðun refsingar ákærða E-kk-ef lítur dómurinn til þess að ákærði játaði brot sitt skýlaust fyrir dómi. Þar sem ákærði hefur með hluta af brotum sínum nú rofið skilorð framangreinds dóms verður dómurinn tekinn upp, sbr. 60. gr. almennra hegningarlaga, og ákærða dæmd refsing í einu lagi vegna þeirra brota sem hann var þá sakfelldur fyrir og vegna þeirra þriggja brota gegn almennum hegningarlögum sem hann hefur nú verið sakfelldur fyrir. Við ákvörðun refsingar er einnig litið til 77. og 78. gr. almennra hegningarlaga og umfangs og eðlis brotanna, sbr. 1. og 2. tl. 1. mgr. 70. gr. almennra hegningarlaga. Þykir refsing ákærða nú hæfilega ákveðin fangelsi í fimm mánuði. Þá þykir rétt með hliðsjón af framangreindu að skilorðsbinda refsingu hans á ný og er því fullnustu refsingarinnar frestað og fellur hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði I-kk-nf er fæddur árið [...]. Samkvæmt vottorði sakaskrár ríkisins var hann með dómi Héraðsdóms Vestfjarða 5. mars 2013 dæmdur í 45 daga fangelsi skilorðsbundið í tvö ár vegna brots gegn 1. mgr. 244. gr., 1. mgr. 257. gr. og 1. mgr. 259. gr. almennra hegningarlaga og 1. mgr. 48. gr. umferðarlaga. Þá var ákærði með dómi sama dómstóls 30. september 2013 dæmdur í 30 daga fangelsi skilorðsbundið í tvö ár vegna brots gegn 1. mgr. 257. gr. og 1. mgr. 259. gr. almennra hegningarlaga og 1. mgr. 48. gr. umferðarlaga. Voru þau brot ákærða talin vera hegningarauki vegna framangreinds dóms frá 5. mars 2013. Ákærði var einnig með dómi sama dómstóls 17. janúar 2014 dæmdur til greiðslu sektar og sviptur ökurétti vegna brots gegn 1., sbr. 2. mgr. 45. gr. og 1. mgr. 48. gr. umferðarlaga. Loks var ákærði með dómi sama dómstóls 27. mars 2014 dæmdur til greiðslu sektar vegna brots gegn lögum um ávana- og fíkniefni nr. 65/1974. Með brotum sínum nú hefur ákærði rofið skilorð dómanna frá 30. september og 5. mars. 2013.

Við ákvörðun refsingar ákærða I-kk-ef lítur dómurinn til þess að ákærði játaði brot sín skýlaust fyrir dómi. Þar sem ákærði hefur með brotum sínum nú rofið skilorð framangreindra dóma verða þeir teknir upp, sbr. 60. gr. almennra hegningarlaga. Verður ákærða dæmd refsing í einu lagi vegna þeirra brota sem hann var þá sakfelldur fyrir og vegna þeirra brota sem hann hefur nú verið sakfelldur fyrir. Við ákvörðun refsingar er einnig litið til 77. gr. almennra hegningarlaga og umfangs og eðlis brotanna, sbr. 1. og 2. tl. 1. mgr. 70. gr. almennra hegningarlaga. Þykir refsing ákærða nú hæfilega ákveðin fangelsi í þrjá mánuði. Rétt þykir með hliðsjón af framangreindu að skilorðsbinda refsingu hans á ný og er því fullnustu refsingarinnar frestað og fellur hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði X er fæddur árið [...]. Samkvæmt vottorði sakaskrár ríkisins hefur hann ekki áður verið dæmdur til refsingar. Þykir refsing ákærða nú hæfilega ákveðin sekt til ríkissjóðs að fjárhæð 200.000 krónur og komi 14 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Upptækt er gert til ríkissjóðs haldlagt áfengi og munir eins og nánar greinir í dómsorði.

Enginn sakarkostnaður féll til vegna meðferðar málsins.

Dóm þennan kveður upp S-kvk-nf E-kvk-nf K-kvk-nf dómstjóri.

D Ó M S O R Ð:

Ákærði, S-kk-nf E-kk-nf P-kk-nf, sæti fangelsi í sex mánuði en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, E-kk-nf A-kk-nf K-kk-nf, sæti fangelsi í fimm mánuði en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, I-kk-nf Ó-kk-nf I-kk-nf, sæti fangelsi í þrjá mánuði en fresta skal fullnustu refsingarinnar og falli hún niður að tveimur árum liðnum haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði, X, greiði 200.000 króna sekt til ríkissjóðs og komi 14 daga fangelsi í stað sektarinnar verði hún eigi greidd innan fjögurra vikna frá uppkvaðningu dómsins.

Gert eru upptækt til ríkissjóð 25 lítrar af gambra, 0,1 lítri af áfengi með 32% styrkleika, 4,35 lítrar af áfengi með 33% vínandastyrkleika, 8 lítrar af áfengi með 34% vínandastyrkleika og tveir lítrar af áfengi með 35% vínandastyrkleika, einn tómur 30 lítra brúsi, tveir tómir 25 lítra brúsar, sex tómir tíu lítra brúsar, tvö plaströr með kolasíum, tvær gúmmíslöngur með járnrörum á endanum, eitt eimingatæki með tilheyrandi tengjum, hitamæli og krönum, 100 ml mæliglas, áfengisstyrkleikamælir, 0,92 g af maríhúana og 5,46 g af tóbaksblönduðu kannabisefni.

S-kvk-nf E-kvk-nf K-kvk-nf